Chhòng-lo̍k-fa

長樂話（Chhòng-lo̍k-fa），乜安到長樂腔，係指流行在中國廣東省梅州市五華縣地區嘅客家語，屬客家語粵台片興華小片。五華縣往擺安到長樂，下後正改稱為五華，故所長樂話乜安到五華客家話，或者五華話。

 分佈 
　　今下五華縣裡肚長樂腔大同小異，按老派語音劃分做得分為三片，北片以華城為代表嘅長樂聲、中片以水寨為代表嘅下山聲，南片以安流為代表嘅上山聲。
客家話長樂腔曾經乜分布在梅州、潮州、惠州、東莞、中山、深圳、賀州、四川、香港、台灣邇兜地方。今下單淨存在於梅州五華，賀州摎零星分布於廣州珠三角地區，使用人數約150萬。長樂腔大體上調型撈四縣相似，調值撈大埔腔相似，少數詞彙撈海陸腔相似。

 音韻系統 
　　包括零聲母，聲母共21隻，韻母65隻，聲調6隻。

 撈中古漢語對比特點 
聲母特點
 古濁塞音、塞擦音聲母清化后大多讀送气清音。
 非組、知組部分字分别保留古重唇音、古舌上音。非組【符孵斧巫誣肺吠飛肥微尾味浮發襪分糞蚊問放亡芒網忘楓馮腹覆伏縫】等等保留[p/ph/m]嘅讀法。知組【知擇琢啄中】讀舌尖音[t]。
 泥來有别，個别混同。如【哪儕、浪忒、吝啬】。
 曉匣合口今讀f、v。曉匣声母於合口一二等以及止合三、蟹合四等韻母前讀做唇齒音f、v。
 影組聲母於合口音u前擦化做v。
 兩套滋音 [ts/tsh/s]舌尖前音、[ʧ/ʧh/ʃ ]舌葉音,無卷舌音。
 溪母部分字撈曉匣声母於三等細音前讀ʃ。
韻母特點
 一二等有別、豪肴毋分
 江攝【窗雙捉】等字保留早期東部嘅古讀。
 無合口介音[u]。
 辅音韻尾保留完整。
 遇攝於精莊组讀少数讀ɿ ；i撈ɿ混讀，毋对立。
 蟹、止二攝合口韻於唇音聲母后讀ui/i。
 山攝開口三四等，除開見系外，大部分均無i介音。山攝開口三四等幫端、知系字，如【變列設千】等，於五華話四個方言點皆無i介音。
 深、臻、梗等三攝，部分-im/in处于演變做-um/un嘅狀態。
聲調特点
 次濁上字今調類二分至上聲撈陰平。
 全濁上撈濁去字撈清上字合流，今下讀上聲。
 二字連讀變調中，少數前字無變調，部分後字有變調。

 特殊句式 
 我比你過高。(國語：我比你高)
 病過好矣。（國語：病情較好了點嗎）
 衫衭撥凈兮矣。 
 蠟燭歕灭其。（把那蠟燭吹熄）
 碗公弇等其。（把那碗蓋著）
 目汁含等。（眼淚在眼眶打滾）
 那介風兮等矣
 刀矣界兮去 （用刀割過去）
 若美我杀
 知兮無知 （知道嗎）
 盡監都監無到  （管也管不著）
 食矣飯吂曾 （吃了飯嗎）
 分狗齧到 （被狗咬到）
 分人看衰 （被人看低）

䀴望
客家語
梅縣話
四縣腔

分類:客家文化
分類:語言
分類:客家語